Α4-0001/96

Ψήφισμα σχετικά με τη 12η ετήσια έκθεση της Επιτροπής προς το Ευρωπαϊκό Κοινοβούλιο όσον αφορά τον έλεγχο της εφαρμογής του κοινοτικού δικαίου - 1994 - (COM(95)0500 - C4-0233/95)

Το Ευρωπαϊκό Κοινοβούλιο,

- έχοντας υπόψη τη δήλωση (αριθ. 19) σχετικά με την εφαρμογή του κοινοτικού δικαίου, το οποίο προσαρτάται στην τελική πράξη της Συνθήκης για την Ευρωπαϊκή Ένωση, και που εγκρίθηκε από τη διάσκεψη των αντιπροσώπων των κυβερνήσεων των κρατών μελών στις 7 Φεβρουαρίου 1992,

- έχοντας υπόψη το ψήφισμα του Συμβουλίου με ημερομηνία 7 Δεκεμβρίου 1992 για τα μέσα διασφάλισης της ομαλής λειτουργίας της ενιαίας αγοράς ((ΕΕ αριθ. C 334 της 18.12.1992, σελ. 1)),

- έχοντας υπόψη το ψήφισμα του Συμβουλίου με ημερομηνία 8 Ιουνίου 1993 σχετικά με τη γλώσσα που χρησιμοποιείται στην κοινοτική νομοθεσία ((ΕΕ αριθ. C 166 της 17.06.1993, σελ. 1)),

- έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο όσον αφορά την ανάπτυξη της διοικητικής συνεργασίας για την εφαρμογή της κοινοτικής νομοθεσίας στο πλαίσιο της εσωτερικής αγοράς (COM(94)0029 - C3-0108/94),

- έχοντας υπόψη το ψήφισμα του Συμβουλίου με ημερομηνία 16 Ιουνίου 1994 όσον αφορά την ανάπτυξη της διοικητικής συνεργασίας για την εφαρμογή της κοινοτικής νομοθεσίας στην εσωτερική αγορά ((ΕΕ αριθ. C 179 της 01.07.1994, σελ. 1)),

- έχοντας υπόψη το ψήφισμα του Συμβουλίου με ημερομηνία 20 Ιουνίου 1994 σχετικά με τη διάδοση με ηλεκτρονικά μέσα του κοινοτικού δικαίου και των εθνικών δικαίων εκτέλεσης, καθώς και τη βελτίωση των προϋποθέσεων πρόσβασης ((ΕΕ αριθ. C 179 της 01.07.1994, σελ. 3)),

- έχοντας υπόψη τη διοργανική συμφωνία της 20ής Δεκεμβρίου 1994 στον τομέα της επίσημης κωδικοποίησης της κοινοτικής νομοθεσίας ((ΕΕ αριθ. C 293 της 08.02.1995, σελ. 2)),

- έχοντας υπόψη ορισμένες προτάσεις που περιλαμβάνονται στην έκθεση της «Ομάδας MOLITOR» όσον αφορά τη νομοθετική και διοικητική απλοποίηση που υποβλήθηκε στο Ευρωπαϊκό Συμβούλιο που διεξήχθη στις Κάννες τον Ιούνιο 1995,

- έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο με ημερομηνία 3 Μαΐου 1995 όσον αφορά το ρόλο των κυρώσεων για την εφαρμογή της κοινοτικής νομοθεσίας στον τομέα της εσωτερικής αγοράς(COM(95)0162),

- έχοντας υπόψη το ψήφισμα του Συμβουλίου με ημερομηνία 29 Ιουνίου 1995 όσον αφορά την ενιαία και αποτελεσματική εφαρμογή του κοινοτικού δικαίου και τις κυρώσεις που πρέπει να εφαρμόζονται για παραβιάσεις του εν λόγω δικαίου στον τομέα της εσωτερικής αγοράς (( ΕΕ αριθ. C 188 της 22.07.1995, σελ. 1)),

- έχοντας υπόψη την έκθεση της Επιτροπής με ημερομηνία 15 Ιουνίου 1995 προς το Συμβούλιο και το Ευρωπαϊκό Κοινοβούλιο όσον αφορά την ενιαία αγορά το 1994 (COM(95)0238 - C4-0239/95),

- έχοντας υπόψη τις συζητήσεις οι οποίες διεξήχθησαν στις 21 Ιουνίου 1995 στις Βρυξέλλες επ' ευκαιρία του Συμποσίου της Επιτροπής Νομικών Θεμάτων και Δικαιωμάτων των Πολιτών όσον αφορά τις σχέσεις μεταξύ του δημοσίου διεθνούς δικαίου, του κοινοτικού δικαίου και του εθνικού δικαίου των κρατών μελών,

- έχοντας υπόψη ορισμένες αναφορές οι οποίες εστάλησαν στην Επιτροπή Αναφορών σχετικά με την κακή μεταγραφή ορισμένων κοινοτικών οδηγιών,

- έχοντας υπόψη τις συζητήσεις οι οποίες διεξήχθησαν κατά τη συνεδρίαση στις 27 και 28 Σεπτεμβρίου 1995 στις Βρυξέλλες μεταξύ της Επιτροπής Νομικών Θεμάτων και Δικαιωμάτων των Πολιτών και εκπροσώπων εθνικών κοινοβουλίων όσον αφορά ιδίως τον έλεγχο της εφαρμογής του κοινοτικού δικαίου,

- έχοντας υπόψη τη 12η ετήσια έκθεση της Επιτροπής προς το Ευρωπαϊκό Κοινοβούλιο και το Συμβούλιο όσον αφορά τον έλεγχο της εφαρμογής του κοινοτικού δικαίου από τα κράτη μέλη (1994) (COM(95)0500 - C4-0233/95) ((ΕΕ αριθ. C 254 της 29.09.1995, σελ. 1)),

- έχοντας υπόψη τον κώδικα δεοντολογίας του Συμβουλίου με ημερομηνία 2 Οκτωβρίου 1995 όσον αφορά τη δημοσίευση των πρακτικών και των δηλώσεων στα πρακτικά του Συμβουλίου καθώς και το ψήφισμα του Ευρωπαϊκού Κοινοβουλίου με ημερομηνία 12 Οκτωβρίου 1995 όσον αφορά τις μονομερείς δηλώσεις του Συμβουλίου που προσαρτώνται στα κείμενα νομοθετικού περιεχομένου ((ΕΕ αριθ. C 287 της 30.10.1995, σελ. 179)),

- έχοντας υπόψη το άρθρο 44 του Κανονισμού,

- έχοντας υπόψη την έκθεση της Επιτροπής Νομικών Θεμάτων και Δικαιωμάτων των Πολιτών και τις γνωμοδοτήσεις της Επιτροπής Γεωργίας και Ανάπτυξης της Υπαίθρου, της Επιτροπής Οικονομικής, Νομισματικής και Βιομηχανικής Πολιτικής, της Επιτροπής Έρευνας, Τεχνολογικής Ανάπτυξης και Ενέργειας, της Επιτροπής Εξωτερικών Οικονομικών Σχέσεων, της Επιτροπής Μεταφορών και Τουρισμού, της Επιτροπής Αναφορών, καθώς και της Επιτροπής Περιβάλλοντος, Δημόσιας Υγείας και Προστασίας των Καταναλωτών (Α4-0001/96),

Α. λαμβάνοντας υπόψη ότι επειδή η Ευρωπαϊκή Κοινότητα αποτελεί «κοινότητα δικαίου», η νομοθεσία της πρέπει να απορρέει από μια διαφανή διαδικασία λήψεως αποφάσεων η οποία θα χαρακτηρίζεται από εγγενή ποιότητα διατύπωσης των κειμένων της η οποία, ως εκ της φύσεώς της, θα είναι ικανή να διευκολύνει την αναγνωσιμότητα από τους παραλήπτες της,

Β. λαμβάνοντας υπόψη ότι είναι αναμφισβήτητο ότι τα θεσμικά όργανα θα πρέπει να καταβάλουν σημαντική προσπάθεια με σκοπό τη βελτίωση της ποιότητας των νομοθετικών κοινοτικών κειμένων,

Γ. λαμβάνοντας σχετικώς υπόψη ότι οι προσπάθειες που κατεβλήθησαν στον τομέα της διαφάνειας της διαδικασίας λήψεως αποφάσεων, αλλά και στον τομέα της απλοποίησης και κωδικοποίησης του κοινοτικού δικαίου αποδεικνύονται ακόμη ανεπαρκείς,

Δ. λαμβάνοντας υπόψη τους προβληματισμούς και τις θέσεις οι οποίες δόθηκαν από ορισμένα εθνικά κοινοβούλια και από ειδικούς αρμοδίους στη δημοσιότητα όσον αφορά το ζήτημα της Διακυβερνητικής Διάσκεψης του 1996,

Ε. λαμβάνοντας υπόψη ότι ο προβληματισμός αυτός δεν μπορεί ωστόσο να διακυβεύσει το κοινοτικό κεκτημένο καθώς και τις βασικές αρχές της κοινοτικής έννομης τάξης, όπως αυτές απορρέουν από τη νομολογία του Δικαστηρίου,

ΣΤ. λαμβάνοντας υπόψη τις αποφάσεις που έχουν λάβει τα εθνικά δικαιοδοτικά συνταγματικά όργανα όσον αφορά τη συνθήκη για την Ευρωπαϊκή Ένωση,

Ζ. λαμβάνοντας υπόψη ότι οι ετήσιες εκθέσεις όσον αφορά τον έλεγχο της εφαρμογής του κοινοτικού δικαίου αποτελούν ευκαιρία όχι μόνο για την αξιολόγηση των δραστηριοτήτων της Επιτροπής, ως θεματοφύλακα των συνθηκών, αλλά επιτρέπουν και τον προβληματισμό όσον αφορά την εξέλιξη αυτού του δικαίου και τον τρόπο με τον οποίο εφαρμόζεται από τους εθνικούς δικαστές, οι οποίοι είναι οι κοινοτικοί δικαστές κοινού δικαίου,

Η. υπενθυμίζοντας ότι οι κοινοτικές Συνθήκες έχουν θεσπίσει μια νέα έννομη τάξη υπέρ της οποίας τα κράτη έχουν περιορίσει, σε τομείς ολοένα και πιο εκτεταμένους, τα κυρίαρχα δικαιώματά τους και των οποίων τα υποκείμενα είναι όχι μόνο τα κράτη μέλη αλλά και οι πολίτες τους,

Θ. υπενθυμίζοντας ότι τα ουσιώδη χαρακτηριστικά της κοινοτικής έννομης τάξης είναι ειδικότερα η υπεροχή του κοινοτικού δικαίου σε σχέση με τα δίκαια των κρατών μελών καθώς και το άμεσο αποτέλεσμα ολόκληρης σειράς διατάξεων που εφαρμόζονται στους πολίτες τους και στα ίδια,

Ι. λαμβάνοντας υπόψη ότι η Συνθήκη για την Ευρωπαϊκή Ένωση ρητώς θέλησε να διατηρήσει ακέραιο το κοινοτικό κεκτημένο και να το εξελίξει δημιουργώντας έναν ολοένα και πιο στενό δεσμό μεταξύ των λαών της Ευρώπης, στην οποία οι αποφάσεις λαμβάνονται όσο το δυνατόν εγγύτερα των πολιτών,

ΙΑ. λαμβάνοντας υπόψη ότι η εμπειρία των τελευταίων ετών έχει καταδείξει ότι η επαγρύπνηση των ιδιωτών για την προστασία των δικαιωμάτων τους αποτελεί ουσιώδες μέσο για την ορθή εφαρμογή του κοινοτικού δικαίου από τα κράτη μέλη, καθότι συνεπάγεται αποτελεσματικό έλεγχο ο οποίος προστίθεται σ'αυτόν που το Άρθρο 169 της Συνθήκης ΕΚ αναθέτει στην Επιτροπή,

ΙΒ. αναγνωρίζοντας σχετικώς το θεμελιώδους σημασίας ρόλο που έχει διαδραματίσει το Δικαστήριο, ιδίως μέσω των αποφάσεών του και κατ´ εφαρμογήν του Άρθρου 177 της Συνθήκης ΕΚ,

Σχετικά με το χαρακτήρα του κοινοτικού δικαίου

1. εφιστά την προσοχή στο γεγονός ότι ο έλεγχος που ασκείται από τα συνταγματικά δικαστήρια όσον αφορά την ισχύ των κοινοτικών κανονιστικών πράξεων σε σχέση με τα αντίστοιχα συντάγματά τους εγκυμονεί κινδύνους όσον αφορά την ενιαία εφαρμογή και ερμηνεία του κοινοτικού δικαίου[semigr ]

2. υπενθυμίζει ότι οι Κοινότητες εδράζουν επί της αρχής της αρμοδιότητας ανάθεσης που προβλέπεται στα άρθρα Α της Συνθήκης για την Ευρωπαϊκή Ένωση και 3Β της Συνθήκης ΕΚ και ότι εξυπακούεται ότι τυχόν νέες αρμοδιότητες υπέρ της Ένωσης δεν μπορούν να αποφασιστούν παρά μόνο ύστερα από αναθεώρηση των συνθηκών (άρθρο Ν ΣΕΕ) και μεταγενέστερη κύρωση από τα εθνικά κοινοβούλια[semigr ]

3. υπογραμμίζει ότι αν τυχόν μια κοινοτική πράξη υπερέβαινε το πλαίσιο αρμοδιοτήτων των Κοινοτήτων, όπως τούτο περιγράφεται από τις Συνθήκες, θα ανήκε πλέον, σε τελευταίο βαθμό δικαιοδοσίας, στο Δικαστήριο των Κοινοτήτων, θεματοφύλακα της νομιμότητας των πράξεων, η αρμοδιότητα της ακύρωσής της[semigr ] οι υφιστάμενες σχέσεις συνεργασίας μεταξύ των εθνικών δικαστικών αρχών και του δικαστηρίου των Κοινοτήτων συνιστούν αποτελεσματική προς τούτο θεραπεία[semigr ] εμπίπτει ωσαύτως στην αρμοδιότητα του δικαστηρίου ο έλεγχος του σεβασμού των θεμελιωδών δικαιωμάτων και των γενικών αρχών του δικαίου εκ μέρους των θεσμικών οργάνων, καθώς και εκ μέρους των κρατών μελών οσάκις οι δραστηριότητές τους κείνται εντός του εν λόγω πεδίου εφαρμογής του κοινοτικού δικαίου[semigr ]

4. καλεί την Επιτροπή να εντείνει τις προσπάθειές της ενόψει μιας δυναμικής ερμηνείας των κανόνων του κοινοτικού δικαίου, και ενώπιον του Δικαστηρίου, προκειμένου να επιτευχθεί η βέλτιστη εκμετάλλευση όλων των δυνατοτήτων του προς όφελος των πολιτών της Ένωσης και των λοιπών κατοίκων των κρατών μελών[semigr ]

Σχετικά με τη διαφάνεια της διαδικασίας λήψης των αποφάσεων

5. φρονεί ότι η διαφάνεια της διαδικασίας λήψεως αποφάσεων αποτελεί συνεκτικό στοιχείο του δημοκρατικού χαρακτήρα της Ευρωπαϊκής Ένωσης και ότι εξ αυτής εξαρτάται η πλήρης εμπιστοσύνη των πολιτών απένταντι στους θεσμούς και στα σχέδια για το μέλλον της Ένωσης[semigr ]

6. φρονεί ότι όλα τα θεσμικά όργανα πρέπει να έχουν επίγνωση αυτής της απαίτησης για διαφάνεια και να διαθέτουν την πολιτική βούληση για να την πραγματώνουν[semigr ]

7. επαναλαμβάνει τα προηγούμενα αιτήματά του τα οποία στοχεύουν στο να νομοθετεί εφεξής το Συμβούλιο δημοσία[semigr ]

8. καταδικάζει την πρακτική του Συμβουλίου η οποία συνίσταται στο να ενσωματώνει στα πρακτικά του μονομερείς δηλώσεις επί της νομοθεσίας η οποία ευρίσκεται στο στάδιο της έγκρισης, ιδίως δε στα πλαίσια της διαδικασίας συναπόφασης[semigr ] δηλώνει αμηχανία για το ότι η Επιτροπή έκρινε ότι μπορεί να ακολουθεί το Συμβούλιο σε τέτοιες δηλώσεις και ζητεί από αυτήν να παύσει την πρακτική αυτή που έρχεται σε αντίφαση με τις επανειλημμένες δηλώσεις της σχετικά με την οικοδόμηση μιας «Κοινότητας εγγύς των πολιτών της» (Δελτίο ΕΚ 10.1992, σελ. 9)[semigr ]

9. φρονεί ότι τα θεσμικά όργανα δεν πρέπει να αρνούνται στο κοινό την πρόσβαση σε έγγραφα σχετικά με την κοινοτική νομοθετική διαδικασία, πλην όλως εξαιρετικών περιπτώσεων όπου η διάδοση τέτοιου είδους εγγράφων θα μπορούσε να πλήξει την προστασία του δημοσίου συμφέροντος ή τον ιδιωτικό βίο του ατόμου, εξυπακουομένου ότι το θεσμικό όργανο στο οποίο διαβιβάστηκε η σχετική αίτηση πρέπει να αιτιολογήσει την άρνησή του και να ερμηνεύει τις έννοιες αυτές κατά τρόπο περιοριστικό[semigr ]

10. λαμβάνει γνώση, στο πλαίσιο αυτό, του κώδικα δεοντολογίας του Συμβουλίου με ημερομηνία 2 Οκτωβρίου 1995 όσον αφορά τη δημοσίευση των πρακτικών και των δηλώσεων στα πρακτικά του Συμβουλίου, οσάκις ενεργεί ως νομοθέτης, και φρονεί ότι προφανώς το κείμενο αυτό ουδόλως επιτυγχάνει τον επιδιωκόμενο στόχο, δηλ. «τη διασφάλιση της απαιτουμένης διαφάνειας των νομοθετικών εργασιών του Συμβουλίου και τη μεγαλύτερη πρόσβαση στις εργασίες αυτές των πολιτών της Κοινότητας» (πρβλ. περιεχόμενο της επιστολής του Συμβουλίου προς το Ευρωπαϊκό Κοινοβούλιο με ημερομηνία 4 Οκτωβρίου 1995)[semigr ] ζητεί κατά συνέπεια από το Συμβούλιο να επανεξετάσει τη θέση του το ταχύτερο δυνατό και δηλώνει ήδη ότι είναι πρόθυμο να συμμετάσχει στην από κοινού εκπόνηση διοργανικής συμφωνίας επί του θέματος[semigr ]

Σχετικά με την ποιότητα της κοινοτικής νομοθεσίας

11. εμμένει στο να υποβάλει η Επιτροπή το ταχύτερο δυνατόν όλες τις προτάσεις συνταγματικής καταστατικής κωδικοποίησης που προβλέπονται στο νομοθετικό πρόγραμμα του 1995[semigr ]

12. ζητεί από την Επιτροπή, με στόχο τη βελτίωση της ποιότητας της νομοθεσίας, όταν μεταφέρει προτάσεις για την τροποποίηση της ισχύουσας νομοθεσίας της Ευρωπαϊκής Ένωσης, να τυπώνει στο εξής αντικρυστά όλο το υπάρχον κείμενο, καθώς και όλο το κείμενο που προτείνει η ίδια, και να υποβάλλει το προκύπτον κείμενο στο Συμβούλιο και στο Ευρωπαϊκό Κοινοβούλιο[semigr ]

Σχετικά με το περιεχόμενο της ετήσιας έκθεσης

13. εκφράζει τη λύπη του για το ότι η Επιτροπή δεν διεβίβασε τη δωδέκατη ετήσια έκθεση στο Ευρωπαϊκό Κοινοβούλιο παρά μόνο στις 19 Ιουνίου 1995 και δεν δημοσιεύθηκε στην Επίσημη Εφημερίδα παρά μόνον στις 29 Σεπτεμβρίου. Φρονεί ότι η καθυστέρηση αυτή αφαιρεί ένα μέρος από τη χρησιμότητα της εξέτασης αυτών των εκθέσεων και ότι η Επιτροπή θα έπρεπε να έχει συνειδητοποιήσει το γεγονός αυτό[semigr ] ζητεί κατά συνέπεια, για μιαν ακόμη φορά, να διαβιβασθεί η ετήσια έκθεση σχετικά με το 1995 στο Κοινοβούλιο το αργότερο τον Μάρτιο 1996[semigr ]

14. διαπιστώνει ότι στην εν λόγω ετήσια έκθεση η Επιτροπή δεν προέβη σε σύνολη αξιολόγηση όσον αφορά τη μεταγραφή του κοινοτικού δικαίου, ενώ το έπραττε στις προηγούμενες εκθέσεις της[semigr ] μια τέτοια αξιολόγηση θα πρέπει να περιλαμβάνει τα κυριότερα δεδομένα που υπήρξαν το χαρακτηριστικό της προόδου όσον αφορά την εφαρμογή του κοινοτικού δικαίου κατά το σκοπούμενο έτος, αλλά κατά κύριο λόγο και τις συγκεκριμένες προτάσεις της Επιτροπής για τη βελτίωση της κατάστασης στους πλέον προβληματικούς τομείς καθώς και τα μέτρα τα οποία θα πρέπει να ληφθούν από τα κράτη μέλη, αλλά και από το Ευρωπαϊκό Κοινοβούλιο και το Συμβούλιο[semigr ] μόνο με τον τρόπο αυτό θα μπορούσε να αρχίσει ένας πραγματικός και εποικοδομητικός πολιτικός διάλογος μεταξύ των θεσμικών οργάνων και των κρατών μελών, αντί να εξετάζεται, με καθυστέρηση, ένα κείμενο το οποίο έχει, κατά τα λεγόμενα της Επιτροπής, έναν «χαρακτήρα αναποφεύκτως επαναληπτικό» (πρβλ. εισαγωγή, 3η παράγραφος)[semigr ] φρονεί ότι στα πλαίσια των προσπαθειών που καταβάλλονται τώρα από την Επιτροπή ενόψει της οικοδόμησης μιας πραγματικής πολιτικής στον τομέα της ενημέρωσης, το προαναφερθέν κείμενο σύνολης αξιολόγησης θα πρέπει να αποτελέσει μέρος της και να διαδοθεί ευρέως στην κοινή γνώμη λόγω των αρνητικών επιπτώσεων που θα είχε μια αλυσιτελής ενσωμάτωση του κοινοτικού δικαίου[semigr ]

15. διαπιστώνει ότι κάποια βελτίωση της ενσωμάτωσης του κοινοτικού δικαίου είναι αισθητή, πλην όμως εκφράζει την ανησυχία του για το ότι σε ορισμένους τομείς (περιβάλλον, δημόσιες αγορές, ασφαλίσεις, πνευματική ιδιοκτησία και φαρμακευτικά προϊόντα) εξακολουθούν να υφίστανται καθυστερήσεις[semigr ]

16. είναι της άποψης ότι κάθε κοινοβούλιο έχει τη δυνατότητα να θεσπίσει εσωτερικές διαδικασίες που θα έχουν ως στόχο τον έλεγχο της εφαρμογής του κοινοτικού δικαίου και ενδεχομένως να παρεμβαίνει ενεργά ενώπιον της κυβερνήσεως, όταν η τελευταία έχει την ευθύνη της ενσωμάτωσης και της εκτέλεσης των κοινοτικών αποφάσεων, ειδικότερα δε όταν ασκείται προσφυγή παραλείψεως ενώπιον του Δικαστηρίου των Ευρωπαϊκών Κοινοτήτων ή όταν το Δικαστήριο αυτό εκδίδει καταδικαστική απόφαση[semigr ] στα πλαίσια αυτά, χρήσιμο θα ήταν να υπομνησθεί η δήλωση 14 που έχει επισυναφθεί στην Τελική Πράξη της Συνθήκης ΕΕ που αφορά την σύγκληση της Διάσκεψης των Κοινοβουλίων για τη θεσμοθέτηση τακτικού πολιτικού διαλόγου μεταξύ Ευρωπαϊκού Κοινοβουλίου και εθνικών κοινοβουλίων[semigr ]

17. λαμβάνει γνώση του παραρτήματος 15 το οποίο επισυνάπτεται στα συμπεράσματα της Προεδρίας του Ευρωπαϊκού Συμβουλίου της Μαδρίτης, σύμφωνα με το οποίο, χάριν μιας μεγαλύτερης διαφάνειας στους κόλπους της Ένωσης, οσάκις υποβάλλεται κάποια σημαντική νομοθετική πρόταση, τα εθνικά κοινοβούλια θα πρέπει να ενημερώνονται καταλλήλως και να λαμβάνουν εγκαίρως τα σχετικά έγγραφα στην επίσημη γλώσσα της χώρας τους, για να έχουν τη δυνατότητα να συζητήσουν την πρόταση αυτή από την αρχή της νομοθετικής διαδικασίας[semigr ]

18. θεωρεί ότι στον τομέα της εσωτερικής αγοράς, οι συμβάσεις δημοσίων προμηθειών παρουσιάζονται ως προβληματικός τομέας, στον οποίο παρατηρήθηκε μια απότομη αύξηση του αριθμού των διαδικασιών παραβάσεως. Το ίδιο ισχύει για το φόρο προστιθέμενης αξίας, τομέα στον οποίο οι περιπτώσεις παραβάσεως των διατάξεων του κοινοτικού δικαίου συνεχώς πολλαπλασιάζονται. Τα προβλήματα αυτά αναλύθηκαν, μαζί με άλλα, στο ψηφισμά του της 15ης Νοεμβρίου 1995 σχετικά με την έκθεση της Επιτροπής για την ενιαία αγορά το 1994 ((ΣΠ της ημερομηνίας αυτής, Μέρος ΙΙ, σημείο 10)). Υπάρχουν επί πλέον τομείς στους οποίους δεν υπάρχει προς το παρόν κοινοτικό δίκαιο, αλλά εξακολουθεί να υπάρχει κενό στη νομοθεσία περί ενιαίας αγοράς, όπως π.χ. για την περίπτωση της εναρμόνισης της έμμεσης φορολογίας[semigr ]

19. διαπιστώνει ότι στον τομέα του περιβάλλοντος, η πρακτική εφαρμογή, σε ορισμένα κράτη μέλη, ενός αριθμού οδηγιών αποδεικνύεται ελλιπής και παρακαλεί την Επιτροπή να παράσχει στην προσεχή ετήσια έκθεσή της πληροφορίες σχετικά με τους λόγους της εσφαλμένης εφαρμογής της μιας ή της άλλης οδηγίας[semigr ]

20. θεωρεί ότι κατά το 1994, τα περισσότερα προβλήματα προέκυψαν εκ νέου από την εφαρμογή της οδηγίας 85/337/ΕΟΚ του Συμβουλίου της 27ης Ιουνίου 1985 σχετικά με την αξιολόγηση των επιπτώσεων ορισμένων δημοσίων και ιδιωτικών προγραμμάτων στο περιβάλλον ((ΕΕ αριθ. L 175 της 05.07.1985, σελ. 40)). Το πράγματι απογοητευτικό αυτό αποτέλεσμα οφείλεται εν μέρει στην ασάφεια της εν λόγω οδηγίας. Για το λόγο αυτό εμμένει στην ανάγκη να εκπονηθεί τροποποιημένη οδηγία σε σαφή από νομική άποψη μορφή[semigr ] όσον αφορά, τέλος, τις οδηγίες περί υδάτων, είναι υποχρεωμένο να επισημάνει ότι η τήρησή τους παρουσιάζεται απογοητευτική σε πολλές περιπτώσεις, αν και αυτή η νομοθεσία υπάρχει ήδη εδώ και είκοσι έτη.

21. όσον αφορά τον τομέα της γεωργίας, θεωρεί ότι χρειάζεται να καταβληθούν περαιτέρω προσπάθειες από πολλά κράτη, προκειμένου να επισπευσθεί η διαδικασία μεταφοράς στο εθνικό δίκαιο των οδηγιών που αφορούν ουσιώδεις πτυχές των γεωργικών κανονισμών, όπως οι ζωοτροφές, οι κτηνιατρικοί κανόνες και οι κανόνες φυτουγιεινής και οι σπόροι[semigr ] χωρίς μια τέτοια προσπάθεια, η ενιαία αγορά και η ελεύθερη κυκλοφορία των γεωργικών προϊόντων κινδυνεύουν να συναντήσουν δυσκολίες και εμπόδια που προκαλούν πολύπλοκες γραφειοκρατικές και διοικητικές διαδικασίες ή κινδυνεύουν και από την συγκαλυπτόμενη από τις προφάσεις αυτές απόπειρα να προστατευθεί η εθνική αγορά από εισαγωγές προερχόμενες από άλλα κράτη μέλη της Ένωσης[semigr ]

22. διαπιστώνει ότι στον τομέα των μεταφορών, τα μεγαλύτερα προβλήματα προέκυψαν από την ενσωμάτωση της οδηγίας 90/314/ΕΟΚ του Συμβουλίου της 13ης Ιουνίου 1990 για τα οργανωμένα ταξίδια και τις οργανωμένες διακοπές και περιηγήσεις ((ΕΕ αριθ. L 158 της 23.6.1990, σελ. 59)), της οδηγίας 91/440/ΕΟΚ του Συμβουλίου, της 29ης Ιουλίου 1991 σχετικά με την ανάπτυξη των κοινοτικών σιδηροδρόμων ((ΕΕ αριθ. L 237 της 24.08.1991, σελ. 25)) και της οδηγίας 92/106/ΕΟΚ του Συμβουλίου της 7ης Δεκεμβρίου 1992 σχετικά με τον καθορισμό κοινών κανόνων για ορισμένες συνδυασμένες μεταφορές εμπορευμάτων μεταξύ κρατών μελών ((ΕΕ αριθ. L 368 της 17.12.1992, σελ. 38))[semigr ]

23. στον τομέα της τεχνολογικής ανάπτυξης, καλεί την Επιτροπή να επαγρυπνεί ώστε τα κράτη μέλη να ενσωματώσουν την οδηγία 90/219/ΕΟΚ του Συμβουλίου της 23ης Απριλίου 1990, που αφορά την περιορισμένη χρήση γενετικώς μεταλλαγμένων μικροοργανισμών ((ΕΕ αριθ. L 117 της 08.05.1990, σελ. 1)), καθώς και την οδηγία 90/220/ΕΟΚ του Συμβουλίου της 23ης Απριλίου 1990, σχετικά με την εσκεμμένη ελευθέρωση στο περιβάλλον γενετικώς μεταλλαγμένων μικροοργανισμών ((ΕΕ αριθ. L 117 της 08.05.1990, σελ. 15)), οδηγίες που αποτελούν μέρος της κοινοτικής έννομης τάξης εδώ και αρκετά έτη και οι οποίες δεν έχουν ακόμη ενσωματωθεί στις νομοθεσίες των κρατών μελών[semigr ]

24. στον τομέα των εξωτερικών οικονομικών και εμπορικών σχέσεων της Ένωσης, εύχεται η Επιτροπή να αναθεωρήσει την ονοματολογία της έκθεσή της, περιλαμβάνοντας την κατάσταση εφαρμογής αυτού του τμήματος του κοινοτικού δικαίου[semigr ]

Σχετικά με την εξέταση εκ μέρους της Επιτροπής παραπόνων και αναφορών

25. όσον αφορά την εξέταση, εκ μέρους της Επιτροπής, προσωπικών παραπόνων και αναφορών καλεί την τελευταία να επιταχύνει την εξέτασή τους ελέγχοντας αυστηρότερα τις προθεσμίες απάντησης των κρατών μελών, το μέσο χρονικό διάστημα που μεσολαβεί μεταξύ της προειδοποιητικής επιστολής και της αιτιολογημένης γνώμης, καθώς και το μέσο χρονικό διάστημα μεταξύ της αιτιολογημένης γνώμης και της περάτωσης της διαδικασίας ή της παραπομπής του θέματος στο Δικαστήριο[semigr ]

26. καλεί, τέλος, την Επιτροπή και την Επιτροπή Αναφορών να αναπτύξουν από κοινού νέες μεθόδους εργασίας για την επίσπευση της διεκπεραίωσης των αναφορών και να βελτιώσουν το επίπεδο και την ποιότητα της ενημέρωσης των πολιτών όσον αφορά το δικαίωμά τους να υποβάλλουν αναφορές[semigr ]

Σχετικά με τη διαδικασία που προβλέπεται στο άρθρο 169 ΕΚ

27. διαπιστώνει ότι από τις αποφάσεις του Δικαστηρίου συνάγεται ότι η Επιτροπή χρονοτριβεί σε μεγάλο βαθμό για να αποστέλλει στα δυστροπούντα κράτη επιστολές προειδοποίησης, αιτιολογημένες γνώμες και για να διατυπώνει ενδεχομένως τις προσφυγές επί παραλείψει ενώπιον του Δικαστηρίου[semigr ] φαίνεται πράγματι ότι ένας χρόνος κατά μέσον όρο σε κάθε προδικαστική φάση είναι απαραίτητος, γεγονός που αποτελεί σοβαρό πλήγμα στον ενιαίο χαρακτήρα του κοινοτικού δικαίου σε όλη την επικράτεια της Ένωσης[semigr ]

Σχετικά με τη μη εκτέλεση εκ μέρους των κρατών μελών αποφάσεων του Δικαστηρίου

28. αποδοκιμάζει το ότι ορισμένα κράτη μέλη δεν έχουν ακόμα εκτελέσει αποφάσεις του Δικαστηρίου, ορισμένες εκ των οποίων έχουν απαγγελθεί πριν από περισσότερα από 13 χρόνια, και ζητεί με έμφαση από την Επιτροπή να κάνει χρήση, χωρίς καθυστέρηση και σε όλες τις περιπτώσεις, του άρθρου 171, παράγραφος 2, της Συνθήκης ΕΚ, το οποίο δίνει το δικαίωμα στο Δικαστήριο να επιβάλλει χρηματικές ποινές[semigr ]

Σχετικά με την ενημέρωση των ιδιωτών όσον αφορά τα δικαιώματά τους

29. λαμβάνοντας γνώση των τελευταίων αποφάσεων του Δικαστηρίου, φρονεί ότι η Επιτροπή θα είχε κάθε λόγο να εκπονήσει, το ταχύτερο δυνατόν, πρακτικό οδηγό, προς χρήση των ιδιωτών, μεταφρασμένο σε όλες τις κοινοτικές γλώσσες, όπου θα απαριθμούνται τα κυριότερα δικαιώματα και οι κυριότερες υποχρεώσεις που απορρέουν από το κοινοτικό δίκαιο και τα μέσα δράσης που διατίθενται για την προάσπισή τους[semigr ]

Σχετικά με το ρόλο του Δικαστηρίου στο πλαίσιο των προδικαστικών διαδικασιών

30. αναγνωρίζει τον ουσιώδη ρόλο που διαδραματίζει το Δικαστήριο, ειδικότερα οσάκις συνέρχεται προδικαστικώς, κατόπιν αιτήματος των δικαστικών αρχών των κρατών μελών, αλλά εκφράζει την ανησυχία του για το πρόβλημα της χρονοβόρου διαδικασίας που προβλέπεται από το άρθρο 177 ΕΚ[semigr ]

31. διαπιστώνει ότι σε ορισμένα κράτη μέλη τα δικαστήρια σχεδόν δεν θέτουν καθόλου προδικαστικά ερωτήματα, σύμφωνα με το άρθρο 177 ΕΚ, ενώ σε άλλα τα ερωτήματα αυτά είναι πολυάριθμα και καλεί την Επιτροπή να ερευνήσει εις βάθος τις αιτίες για τις διαφορές αυτές οι οποίες είναι a priori συνδεδεμένες με μια περισσότερο ή λιγότερο ευρεία γνώση του κοινοτικού δικαίου εκ μέρους των εθνικών δικαστών και των δικηγόρων.

Σχετικά με την πρόσβαση στα κοινοτικά δικαιοδοτικά όργανα

32. έχει συνείδηση των υλικών δυσχερειών που αντιμετωπίζουν οι ιδιώτες για να αποκτήσουν πρόσβαση στα κοινοτικά δικαιοδοτικά όργανα και ζητεί από την Επιτροπή να εκπονήσει μελέτη για το θέμα αυτό και να εξετάσει το ενδεχόμενο δημιουργίας ενός κοινοτικού ταμείου το οποίο θα στοχεύει στη βελτίωση αυτής της κατάστασης[semigr ]

Σχετικά με την κατάρτιση σε θέματα του κοινοτικού δικαίου

33. εκφράζει λύπη για το ότι η Επιτροπή δεν καταβάλλει περισσότερες προσπάθειες όσον αφορά την κατάρτιση και την ενημέρωση των νομικών επαγγελμάτων στον τομέα του κοινοτικού δικαίου και ζητεί από αυτήν να υποβάλει σχετικό πρόγραμμα το ταχύτερο δυνατόν, με την προϋπόθεση, βεβαίως, ότι η Επιτροπή θα διαθέτει τα απαραίτητα χρηματικά μέσα για το σκοπό αυτό[semigr ] συνιστά επι πλέον στην Επιτροπή να υποστηρίξει, στα κράτη μέλη και σε πανεπιστημιακά ή άλλα ιδρύματα, πρωτοβουλίες που αποσκοπούν στην κατάρτιση νομικών σε θέματα του κοινοτικού δικαίου[semigr ]

34. συνιστά στα κράτη μέλη να εγγράψουν υποχρεωτικώς τη σπουδή των τομέων του κοινοτικού δικαίου για πρόσβαση στα νομικά επαγγέλματα[semigr ]

Σχετικά με το ρόλο των κυρώσεων

35. δηλώνει ότι κατ'αρχήν συμφωνεί επί του συνόλου των προσανατολισμών που περιλαμβάνονται στην ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο, όσον αφορά τον ρόλο των κυρώσεων για την εφαρμογή της κοινοτικής νομοθεσίας στον τομέα της εσωτερικής αγοράς[semigr ]

36. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, το Δικαστήριο, το Ελεγκτικό Συνέδριο, καθώς και στις κυβερνήσεις και τα κοινοβούλια των κρατών μελών.